# **NARVA LINNAVOLIKOGU**

## OTSUS

# Narva linn \_\_\_\_\_\_02.2019 nr \_\_\_\_\_

**Narva Linnavolikogu 07.04.2005 otsuse nr 74/18 “6. Paemurru 14 maa-ala detailplaneeringu algatamine” kehtetuks tunnistamine ja detailplaneeringu menetluse lõpetamine**

**1. Asjaolud ja menetluse käik**

6. Paemurru 14 detailplaneering on algatatud Narva Linnavolikogu 07.04.2005 otsusega nr 74/18**.** Algatamise taotluse 01.03.2005 nr 244/1-11 esitas ja detailplaneeringu läbiviimist finantseerib Boris Eidemiller ning detailplaneeringu koostaja on TÜ “Inkeri” (registrikood 10133127).

Detailplaneeringu menetlus on kestnud üle 13 aasta. Selle aja jooksul ei ole detailplaneeringut vastu võetud. Detailplaneeringu menetlemise jooksul on planeerija poolt Narva Linnavalitsuse Arhitektuuri- ja Linnaplaneerimise Ametile esitatud eskiisprojekt, mis 03.08.2005 saadetud vastuses loeti lähteülesandega mittekooskõlaliseks ja 19.04.2006 saadetud vastuses juhiti tähelepanu 15 esinenud puudujäägile. Täiendavat dokumentatsiooni pole seoses antud detailplaneeringuga Narva Linnavalitsuse Arhitektuuri- ja Linnaplaneerimise Ametile esitatud. Planeeringu lähteülesanne on aegunud ning ei ole kooskõlas Narva Linnavolikogu 24.01.2013 otsusega nr 3 kehtestatud Narva linna üldplaneeringuga.

Ehitusseadustiku ja planeerimisseaduse rakendamise seaduse § 1 lõike 4 kohaselt enne käesoleva seaduse jõustumist algatatud detailplaneeringu menetlus viiakse lõpule hiljemalt 2018. aasta 1. juuliks.

Nimetatud aja möödudes peab kohalik omavalitsus tegema detailplaneeringu kehtestamise või kehtestamata jätmise otsuse. Tähtaja kehtestamine aitab tagada, et detailplaneeringute koostamine toimuks mõistliku aja jooksul ega jääks venima. Planeerimisseaduse § 129 lõike 1 kohaselt võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus. Planeerimisseaduse § 124 lõike 2 kohaselt on detailplaneeringu eesmärk eelkõige üldplaneeringu elluviimine ja planeeringualale ruumilise terviklahenduse loomine.

Antud juhul detailplaneeringu menetlemine rohkem kui 10 aasta ei ole mõistlik menetlus ja ei saa tagada nõutud ruumilist planeerimist.

6. Paemurru 14 detailplaneeringu algatanud Boriss Eidemiller´it on teavitatud vastavast olukorrast nii ameti kodulehel ilmunud teate kui ka ajalehtedes “Põhjarannik” ja “Gorod” kuulutuste kaudu. Boriss Eidemiller´it teavitati täiendavalt tähitud kirja kaudu ning ta palus 26. novembril 2018 esitatud kirjalikus taotluses alustada antud detailplaneeringu menetlusprotsessi lõpetamisega.

Ülaltoodud asjaoludest lähtuvalt tuleb Narva Linnavolikogu 07.04.2005 otsuse nr 74/18 **“**6. Paemurru 14 maa-ala detailplaneeringu algatamine**” alusel algatatud** 6. Paemurru 14 detailplaneeringu menetlemine lugeda algataja sooviavalduse alusel lõpetatuks.

**2. Õiguslikud alused**

2.1. Haldusmenetluse seaduse § 68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

2.2. Planeerimisseaduse § 129 lõike 1 punkti 2 kohaselt detailplaneeringu koostamise võib lõpetada, kui kinnisasja omanik esitab taotluse detailplaneeringu koostamise lõpetamiseks.

**3. Otsus**

Tunnistada kehtetuks Narva Linnavolikogu 07.04.2005 otsuse nr 74/18 **“**6. Paemurru 14 maa-ala detailplaneeringu algatamine**”** ning lõpetada 6. Paemurru 14 maa-ala detailplaneeringu menetlemine.

**4. Rakendussätted**

4.1 Narva Linnavalitsuse Arhitektuuri- ja Linnaplaneerimise Ametil avaldada otsus ajalehes „Põhjarannik“ ja “Narva Linnaleht” ning ameti veebilehel.

4.2 Käesolev otsus jõustub teatavakstegemisest.

4.3 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

Linnavolikogu esimees

Irina Janovitš